REFERAT FRA ÅRSMØTET 2025

VGVA gjennomførte årsmøtet lørdag 12. april 2025 på Høk Kro og Motel med 12 andelseiere til stede. Årsmøtet ble gjennomført etter vedtektenes bestemmelser. Årsberetningen og regnskapet ble gjennomgått og vedtatt som fremlagt av styret.

Videre drift av vannlaget følger den vedtatte arbeidsplanen og budsjettet. Det legges vekt på å opprettholde en solid egenkapital med en serviceavgift som gjenspeiler  våre driftskostnader.

Serviceavgiften ble fastsatt til kr 2500 eks mva som kreves inn i to runder vår og høst.

Både styreleder og kasserer var på valg i hht vedtektene. Tor Prøitz og Jon Petterson hadde begge sagt seg villige til gjenvalg og ble enstemmig gjenvalgt. Styret består av

Styreleder Tor Prøitz, kasserer Jon Petterson, sekretær Øyvind Nustad og styremedlem Karl Olav Hovland.

Valgkomiteen består av Ole Melhus og Hanne Lille-Schulstad.

Styret har gått gjennom vedtektene og gjort mindre endringer for å få de tilpasset dagens drift. Hovedinnholdet er ikke endret. Se forøvrig de endrede vedtektene på nettsidene sammen med de andre årsmøtepapirene.